b'\n_START_ARTICLE_\nFizikos institutas\n_START_PARAGRAPH_\nFizikos institutas (trump.FI)\xc2\xa0\xe2\x80\x93 plataus profilio fizikos mokslo \xc4\xafstaiga Vilniuje, veikusi 1977\xe2\x80\x932010\xc2\xa0m.\n_START_SECTION_\nIstorija\n_START_PARAGRAPH_\nFiziko institutas \xc4\xafkurtas 1977\xc2\xa0m., kai \xc4\xaf 2 dalis buvo padalintas LTSR Moksl\xc5\xb3 akademijos Fizikos ir matematikos institutas: \xc4\xaf Fizikos ir Matematikos ir kibernetikos institutus._NEWLINE_1978\xc2\xa0m. 3,5\xc2\xa0km \xc4\xaf pietry\xc4\x8dius nuo Ignalinos, Vosyli\xc5\xa1k\xc4\x97se, \xc4\xafkurta FI Ignalinos radioekologinio monitoringo stotis, o 1980\xc2\xa0m. Preiloje\xc2\xa0\xe2\x80\x93 Aplinkos tyrim\xc5\xb3 stotis. 1990\xc2\xa0m. nuo instituto atsiskyr\xc4\x97 Teorin\xc4\x97s fizikos ir astronomijos institutas._NEWLINE_2010\xc2\xa0m. sujungtas su Chemijos ir Puslaidininki\xc5\xb3 fizikos institutais \xc4\xaf Fizini\xc5\xb3 ir technologij\xc5\xb3 moksl\xc5\xb3 centr\xc4\x85.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausios mokslin\xc4\x97s kryptys: molekulin\xc4\x97 fizika ir biofizika (dinaminiai vyksmai baltymuose, polimeruose ir organizuotose molekulin\xc4\x97se strukt\xc5\xabrose), chemin\xc4\x97 fizika, modernioji lazerin\xc4\x97 spektroskopija ir netiesin\xc4\x97 optika, branduolio fizika, branduolin\xc4\x97 ir radiacin\xc4\x97 sauga, aplinkos tar\xc5\xa1os d\xc4\x97sningum\xc5\xb3 tyrimai, fonin\xc4\x97s bei antropogenin\xc4\x97s tar\xc5\xa1os, radioaktyvumo steb\xc4\x97jimas, aplinkos fizika ir chemija, astrofizika. Taip pat institutas vykdo su aplinkos tar\xc5\xa1a, branduoline energetika, branduolini\xc5\xb3 objekt\xc5\xb3 ir radioaktyvi\xc5\xb3j\xc5\xb3 atliek\xc5\xb3 tvarkymo technologij\xc5\xb3 saugos ekspertizes._NEWLINE_Nuo 1973\xc2\xa0m. leid\xc5\xbeia mokslin\xc4\xaf \xc5\xbeurnal\xc4\x85 \xe2\x80\x9eEnvironmental and Chemical Physics\xe2\x80\x9c (angl\xc5\xb3 kalba).'